CELEX: 62014TN0200
Language: el
Date: 2014-03-27 00:00:00
Title: Υπόθεση T-200/14: Προσφυγή-Αγωγή της 27ης Μαρτίου 2014 — Ben Ali κατά Συμβουλίου

30.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 202/23
            
         Προσφυγή-Αγωγή της 27ης Μαρτίου 2014 — Ben Ali κατά Συμβουλίου
   (Υπόθεση T-200/14)
   2014/C 202/30
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Mehdi Ben Tijani Ben Haj Hamda Ben Haj Hassen Ben Ali (Saint-Étienne-du-Rouvray, Γαλλία) (εκπρόσωπος: A. de Saint Remy, δικηγόρος)
   
      Καθού-Εναγόμενο: Συμβούλιο της Ευρωπαϊκής Ένωσης
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να λάβει μέτρο οργανώσεως της διαδικασίας κατ’ εφαρμογήν του άρθρου 64 του Κανονισμού Διαδικασίας του Γενικού Δικαστηρίου, προκειμένου να υποχρεωθεί η Επιτροπή να δημοσιοποιήσει «όλα τα έγγραφα που αφορούν την έκδοση» του προσβαλλόμενου κανονισμού·
            
         
               —
            
            
               να ακυρώσει, αφενός, την απόφαση 2014/49/ΚΕΠΠΑ του Συμβουλίου της Ευρωπαϊκής Ένωσης της 30ής Ιανουαρίου 2014 για την τροποποίηση της απόφασης 2011/72 ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία και, αφετέρου, τον εκτελεστικό κανονισμό (ΕΕ) 81/2014 του Συμβουλίου της Ευρωπαϊκής Ένωσης, της 30ής Ιανουαρίου 2014, περί εφαρμογής του κανονισμού (ΕΕ) 101/2011 για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία·
            
         
               —
            
            
               να υποχρεώσει το Συμβούλιο της Ευρωπαϊκής Ένωσης να καταβάλει στον προσφεύγοντα-ενάγοντα συνολικό ποσό 1 00  000 ευρώ προς αποκατάσταση όλων των ζημιών που υπέστη·
            
         
               —
            
            
               να υποχρεώσει το Συμβούλιο της Ευρωπαϊκής Ένωσης να καταβάλει στον προσφεύγοντα-ενάγοντα ποσό 30  000 ευρώ για τα έξοδά του προς υποστήριξη της παρούσας προσφυγής, πέραν των εξόδων για δαπάνες που μπορούν να αναζητηθούν βάσει του άρθρου 91 του Κανονισμού Διαδικασίας του Γενικού Δικαστηρίου·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στο σύνολο των δικαστικών εξόδων.
            
         
      Ισχυρισμοί και κύρια επιχειρήματα
   
   Προς στήριξη της προσφυγής-αγωγής του ο προσφεύγων-ενάγων προβάλλει επτά λόγους, κατ’ ουσίαν ίδιους ή παρόμοιους με τους προβληθέντες στο πλαίσιο της υποθέσεως T-301/11, Ben Ali κατά Συμβουλίου (1).
   
      (1)  ΕΕ 2011, C 226, σ. 29.